Na osnovu člana 14 Zakona o notarima („Službeni list RCG“, broj 68/05 i ,,Službeni list CG“, br. 49/08, 55/16 i 84/18) i Pravilnika o broju mjesta i službenim sjedištima notara (,,Službeni list RCG'', broj 23/06 i ,,Službeni list CG'', br. 11/12, 93/20, 65/21 i 120/22), Ministarstvo pravde raspisuje

**K O N K U R S**

**ZA IMENOVANJE NOTARA**

- za područje Osnovnog suda u Beranama, dva notarska mjesta sa službenim sjedištem u Beranama, jedno notarsko mjesto sa službenim sjedištem u Andrijevici i jedno notarsko mjesto sa službenim sjedištem u Petnjici;

- za područje Osnovnog suda u Bijelom Polju, jedno notarsko mjesto sa službenim sjedištem u Mojkovcu;

- za područje Osnovnog suda u Žabljaku, jedno notarsko mjesto sa službenim sjedištem u Žabljaku i jedno notarsko mjesto sa službenim sjedištem Šavniku;

- za područje Osnovnog suda u Kolašinu, jedno notarsko mjesto sa službenim sjedištem u Kolašinu;

- za područje Osnovnog suda u Nikšiću, jedno notarsko mjesto sa službenim sjedištem u Nikšiću i jedno notarsko mjesto sa službenim sjedištem Plužinama;

- za područje Osnovnog suda u Plavu, dva notarska mjesta sa službenim sjedištem u Plavu i jedno notarsko mjesto sa službenim sjedištem u Gusinju;

- za područje Osnovnog suda u Podgorici, jedno notarsko mjesto sa službenim sjedištem u Podgorici i jedno notarsko mjesto sa službenim sjedištem u Zeti;

- za područje Osnovnog suda u Pljevljima, dva notarska mjesta sa službenim sjedištem u Pljevljima.

U skladu sa članom 12 Zakona o notarima za notara može biti imenovano lice koje ispunjava sljedeće uslove:

* da je državljanin Crne Gore;
* da ima opštu zdravstvenu i poslovnu sposobnost;
* da je diplomirani pravnik;
* da ima položen pravosudni i notarski ispit;
* da ima najmanje pet godina radnog iskustva u pravnoj struci, od toga najmanje tri godine radnog iskustva nakon položenog pravosudnog ispita;
* da nije osuđivan za djelo koje ga čini nepodobnim za obavljanje poslova notara (Ministarstvo po službenoj dužnosti pribavlja dokaz);

Prijavu sa prilozima kojima se dokazuje da ispunjava uslove za imenovanje notara u skladu sa Zakonom o notarima sa kratkom biografijom (CV) kandidat podnosi Ministarstvu pravde u roku od 15 dana od dana objavljivanja ovog konkursa na adresu:

Ministarstvo pravde, ul. Vuka Karadžića br. 3, Podgorica.

Napomena: Kandidat se može prijaviti za više notarskih mjesta.

Tekst konkursa biće objavljen na internet stranici Ministarstva pravde <http://www.gov.me/mpa>, Službenom listu Crne Gore i u dnevnom listu ,,Pobjeda''.

Za sve bliže informacije možete se obratiti kontakt osobi u Ministarstvu pravde:

Minja Radović

020/407-519

Broj: 01-109/23-858

Podgorica, 31. januar 2023. godine